## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Zákazka na dodanie tovaru rozdelená na časti.**

Predmet verejného obstarávania :

 **„Dodanie študijných materiálov pre Strednú odbornú školu Tisovec,**

**Jesenského 903, 980 61 Tisovec - 1.“**

V Banskej Bystrici, január 2021

**OBSAH VÝZVY NA PREDKLADANIE PONÚK**

1. **Identifikácia verejného obstarávateľa.**
2. **Predmet zákazky.**
3. **CPV kód.**
4. **Miesto dodania predmetu zákazky.**
5. **Typ zmluvy a zmluvné podmienky.**
6. **Predpokladaná hodnota zákazky.**
7. **Lehota na dodanie predmetu zákazky.**
8. **Zdroj finančných prostriedkov.**
9. **Rozdelenie predmetu zákazky na časti.**
10. **Komplexnosť dodávky.**
11. **Jazyk ponuky.**
12. **Podmienky predkladania ponúk.**
13. **Podmienky účasti.**
14. **Obsah ponuky.**
15. **Lehota na predkladanie a otváranie ponúk.**
16. **Doplnenie, zmena a odvolanie ponuky.**
17. **Náklady na ponuku.**
18. **Variantné riešenie.**
19. **Podmienky zrušenia použitého postupu zadávania zákazky.**
20. **Komunikácia.**
21. **Vysvetlenie požiadaviek uvedených vo Výzve.**
22. **Vyhodnotenie ponúk.**
23. **Kritériá na vyhodnotenie ponúk a pravidlá ich uplatnenia.**
24. **Elektronická aukcia.**
25. **Prijatie ponuky, súčinnosť a uzavretie zmluvy.**
26. **Subdodávatelia.**
27. **Záverečné ustanovenia.**
28. **Prílohy.**

# Identifikácia verejného obstarávateľa.

* 1. **Verejný obstarávateľ**

**Názov:** Banskobystrický samosprávny kraj

**IČO:** 37 828 100

**Sídlo:** Námestie SNP 23, 974 01 Banská Bystrica

**Štatutárny orgán:** Ing. Ján Lunter, predseda Banskobystrického samosprávneho

 kraja

**Typ verejného obstarávateľa:** verejný obstarávateľ podľa § 7 ods.1 písm. c) ZVO

**Kontaktná osoba vo veciach**

**technických:** Ing. Zuzana Pavčiaková, odborná referentka pre podporu projektu,

E-mail : zuzana.pavciakova@bbsk.sk

 Kontakt: +421940984189

**Kontaktná osoba vo**

**veciach procesu VO:** Beáta Fulnečková - odborná referentka pre verejné obstarávanie, BBSK

 E-mail: beata.fulneckova@bbsk.sk

 Kontakt: +421 949 014 600

**Komunikačné rozhranie:** <https://josephine.proebiz.com>

# Predmet zákazky.

* 1. Predmetom verejného obstarávania je dodanie tovarov, konkrétne ide o dodanie študijných materiálov pre Strednú odbornú školu Tisovec, Jesenského 903, 980 62 Tisovec k projektu Ministerstva školstva, vedy a výskumu a športu Slovenskej republiky s názvom: „Moderné vzdelávanie pre prax“.
	2. Predmet zákazky je rozdelený na tri samostatné časti:
		1. Časť predmetu zákazky č. 1 Študijný materiál pre literatúru
		2. Časť predmetu zákazky č. 2 Študijný materiál pre matematiku
		3. Časť predmetu zákazky č. 3 Študijný materiál pre cudzojazyčnú literatúru

Možnosť predloženia ponúk na jednotlivé časti nie je obmedzená. Uchádzač môže predložiť ponuku na jednu časť, alebo na viacero častí.

* 1. Všetky náklady na dopravu a ostatné práce priamo aj nepriamo súvisiace s dodaním tovaru musia byť súčasťou kúpnej ceny.
	2. Bližšia špecifikácia jednotlivých častí predmetu zákazky.

2.3.1. Špecifikácia časti predmetu zákazky č. 1 Študijný materiál pre literatúru:

| **P. č.**  | **Názov a označenie tovaru** | **Počet (v ks)** |
| --- | --- | --- |
| 1. | Čítanka slovenskej literatúry pre stredoškolákov, 1. časť, ISBN: ISBN: 8096898299 alebo novšie vydanie. | 24 |
| 2. | Čítanka slovenskej literatúry pre stredoškolákov, 2. časť ISBN: 8089181007, alebo novšie vydanie. | 24 |
| 3. | Úlohy na rozvíjanie čitateľskej gramotnosti žiakov 7. až 9. ročníka základných škôl a gymnázií s osemročným štúdiom, ISBN:978-80-07-02254-6, alebo novšie vydanie. | 24 |
| 4. | Literatúra I. pre stredné školy ( AUDIO) ISBN: 97800000000004, alebo novšie vydanie. | 24 |
| 5.  | Literatúra II. pre stredné školy (AUDIO) ISBN: 97800000000003, alebo novšie vydanie. | 24 |
| 6.  | Literatúra III. pre stredné školy (AUDIO) ISBN: 97800000000002, alebo novšie vydanie. | 24 |
| 7. | Literatúra IV. pre stredné školy (AUDIO) ISBN:97800000000001, alebo novšie vydanie. | 24 |
| 8. | Financie v praxi - pracovná učebnica - časť A ISBN: 9788097331962, alebo novšie vydanie. | 15 |
| 9. | Financie v praxi - pracovná učebnica - časť B ISBN: 9788097331979, alebo novšie vydanie. | 15 |
| 10. | Michal Dvorecký, JA! Maturita Nemčina - základná úroveň + 2 CD, vydavateľstvo Enigma Publishing s.r..o., alebo novšie vydanie. | 20 |

2.3.2. Špecifikácia časti predmetu zákazky č. 2 Študijný materiál pre matematiku:

| **P. č.**  | **Názov a označenie tovaru** | **Počet (v ks)** |
| --- | --- | --- |
| 1.  | Matika pre spolužiakov: Základné poznatky (učebnica a pracovný zošit) ISBN:978-80-89960-00-2 ISBN:978-80-89960-01-9, alebo novšie vydanie. | 20 |
| 2. | Matika pre spolužiakov: Rovnice a nerovnice (učebnica a pracovný zošit) ISBN: 978-80-89960-02-6, ISBN: 978-80-89960-03-3, alebo novšie vydanie. | 20 |
| 3.  | Matika pre spolužiakov: Planimetria (učebnica a pracovný zošit) ISBN: 978-80-89960-04-0, ISBN: 978-80-89960-05-7, alebo novšie vydanie. | 20 |
| 4. | Matika pre spolužiakov: Funkcie ISBN: 978-80-89960-06-4, ISBN: 978-80-89960-07-1, alebo novšie vydanie. | 20 |
| 5.  | Matika pre spolužiakov: Goniometria (učebnica a pracovný zošit) ISBN: 978-80-89960-08-8, ISBN: 978-80-89960-09-5, alebo novšie vydanie. | 20 |
| 6. | Matika pre spolužiakov: Stereometria (učebnica a pracovný zošit) ISBN: 9788089960118, ISBN: 9788089960125, alebo novšie vydanie. | 20 |
| 7. | Matika pre spolužiakov: Analytická geometria (učebnica a pracovný zošit) ISBN: 9788089960132, ISBN: 9788089960149, alebo novšie vydanie. | 20 |
| 8.  | Matika pre spolužiakov: Postupnosti a rady (učebnica a pracovný zošit) ISBN: 9788089960156, ISBN: 9788089960163, alebo novšie vydanie. | 20 |

2.3.3. Špecifikácia časti predmetu zákazky č. 3 Študijný materiál pre cudzojazyčnú literatúru:

| **P. č.**  | **Názov a označenie tovaru** | **Počet (v ks)** |
| --- | --- | --- |
| 1.  | The Mistress Of Spices ISBN: 9781405073271, alebo novšie vydanie. | 20 |
| 2. | The Man with the Golden Gun Without CD ISBN: 9780230422285, alebo novšie vydanie. | 20 |
| 3. | King Arthur And The Knights Of The Round Table Without CD ISBN: 9780230034440, alebo novšie vydanie. | 20 |
| 4. | Officially Dead without CD ISBN: 9780230030534, alebo novšie vydanie. | 20 |
| 5. | A Kiss Before Dying without CD ISBN: 9780230030473, alebo novšie vydanie. | 20 |
| 6. | The Seventh Scroll without CD ISBN: 9781405073141, alebo novšie vydanie. | 20 |
| 7. | Daisy Miller without CD ISBN: 9780230035157, alebo novšie vydanie. | 20 |
| 8. | Wuthering Heights without CD ISBN : 9780230035256, alebo novšie vydanie. | 20 |
| 9.  | Seven Stories Of Mystery And Horror without CD ISBN: 9780230037465, alebo novšie vydanie. | 20 |
| 10. | Tales Of Horror without CD ISBN: 9780230035140, alebo novšie vydanie. | 20 |
| 11. | The Legends Of Sleepy Hollow And Rip Van Winkle without CD ISBN:9780230035119, alebo novšie vydanie. | 20 |

* 1. Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené tovary/zariadenia určené. **Pri produktoch, príslušenstvách konkrétnej značky uvedených v prílohách Výzvy, môže uchádzač predložiť aj ekvivalenty inej značky rovnakej alebo vyššej kvality.**
	2. Za estetickú ekvivalenciu sa považuje pohľadová ekvivalencia materiálu/výrobku vrátane farebnosti a textúry, dizajnu/tovaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.
	3. Výsledkom verejného obstarávania bude uzavretie Kúpnej zmluvy medzi verejným obstarávateľom a úspešným uchádzačom pre každú časť predmetu zákazky samostatne.
	4. Úspešný uchádzač sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
	5. Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
	6. Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s predávajúcim v prípade, kedy ešte nedošlo k plneniu zo zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.
	7. Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán.
	8. Minimálne požiadavky na predmet zákazky stanovené verejným obstarávateľom ako aj podrobné vymedzenie predmetu zákazky sú uvedené v prílohách tejto výzvy, najmä v prílohe č. 2a, v prílohe č. 2b a v prílohe č. 2.c Špecifikácia ponúkaného tovaru pre každú časť predmetu zákazky samostatne a ostatných prílohách tejto Výzvy.
	9. V prípade, ak niektorý z uvedených titulov v jednotlivých častiach predmetu zákazky nie je možné dodať, a to hlavne z dôvodu jeho nedostupnosti na trhu, uchádzač musí na túto skutočnosť upozorniť v predloženej ponuke. Verejný obstarávateľ pripúšťa dodanie ekvivalentu k danému titulu, t.j. obsahovo naplní stanovené učebné osnovy. Uchádzačom predložené ekvivalenty zabezpečia účel, na ktorý sú určené požadované tituly verejným obstarávateľom.

# CPV kód.

* 1. Hlavný predmet, hlavný slovník: 39162200-7 Učebné pomôcky a zariadenia
	2. Doplňujúci predmet, hlavný slovník: 60000000-8 Dopravné služby (bez prepravy odpadu)

# Miesto dodania/plnenia predmetu zákazky.

* 1. Miestom dodania predmetu zákazky pre všetky časti predmetu zákazky je:

Stredná odborná škola Tisovec, Jesenského 903, 980 61 Tisovec.

# Typ zmluvy a zmluvné podmienky.

* 1. S úspešným uchádzačom pre každú časť predmetu zákazky samostatne bude uzatvorená kúpna

 zmluva. Záväzný návrh kúpnej zmluvy je prílohou č. 1a, prílohou č. 1b a prílohou č. 1c tejto Výzvy.

* 1. Verejný obstarávateľ určuje svoje obchodné podmienky dodania predmetu zákazky v kúpnych

zmluvách pre každú časť predmetu zákazky samostatne, ktoré budú uzavreté s úspešnými uchádzačmi. Návrh kúpnych zmlúv tvoria prílohu č. 1a, prílohu č. 1b a prílohu č. 1c tejto Výzvy. **Uchádzač predložením ponuky vyjadruje súhlas so zmluvnými podmienkami,** ktoré verejný obstarávateľ uviedol v prílohe č. 1a, v prílohe č. 1b a v prílohe 1c tejto Výzvy.

* 1. Verejný obstarávateľ považuje zmluvné podmienky uvedené v prílohe č. 1a, v prílohe č. 1b a

v prílohe č. 1c tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (kupujúceho) oproti úspešnému uchádzačovi (predávajúcemu) zvýhodňovali (išli by v neprospech úspešného uchádzača).

# Predpokladaná hodnota zákazky.

* 1. Celková predpokladaná hodnota zákazky bola stanovená na **6 236,20 € bez DPH**.
	2. Predpokladaná hodnota predmetu zákazky jednotlivých častí:
		1. PHZ pre časť predmetu zákazky č. 1 Študijný materiál pre literatúru

bola stanovená na **2 387,05€ bez** **DPH**,

* + 1. PHZ pre časť predmetu zákazky č. 2 Študijný materiál pre matematiku

bola stanovená na **2 431,27 € bez DPH**,

* + 1. PHZ pre časť predmetu zákazky č. 3 Študijný materiál pre cudzojazyčnú literatúru

bola stanovená na **1 417,88 € bez DPH**.

# Lehota na dodanie predmetu zákazky.

* 1. Termín dodania predmetu zákazky je najneskôr do 60 dní odo dňa obdržania písomnej

objednávky verejného obstarávateľa (kupujúceho) uchádzačom (predávajúcim).

* 1. Viac v prílohe č. 1a, v prílohe 1b a v prílohe č. 1c tejto Výzvy.

# Zdroj finančných prostriedkov.

* 1. Predmet zákazky bude spolufinancovaný z nenávratného finančného príspevku v rámci operačného programu Ľudské zdroje Ministerstva školstva, vedy, výskumu a športu SR, Prioritná os: Vzdelávanie, kód výzvy: OPLZ-PO1/2019/DOP/1.2.1-01 , kód projektu v ITMS 2014+: 312011Y922 a z vlastných prostriedkov verejného obstarávateľa.

# Rozdelenie predmetu zákazky na časti.

* 1. Predmet zákazky je rozdelený na tri samostatné časti:
		1. Časť predmetu zákazky č. 1 Študijný materiál pre literatúru
		2. Časť predmetu zákazky č. 2 Študijný materiál pre matematiku
		3. Časť predmetu zákazky č. 3 Študijný materiál pre cudzojazyčnú literatúru

# Komplexnosť dodávky.

* 1. Možnosť predloženia ponúk na jednotlivé časti nie je obmedzená, uchádzač môže predložiť ponuku na jednu časť predmetu zákazky, alebo na viacero častí predmetu zákazky tak, ako je definovaný v tejto Výzve a v jej prílohách.

# Jazyk ponuky.

* 1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# Podmienky predkladania ponúk.

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com>.

* 1. Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.
	2. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.
	3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 14 tejto Výzvy **a vyplnenie celkovej ceny za príslušnú časť predmetu zákazky, uvedenej v elektronickom formulári.** Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. **Uchádzačom navrhovaná celková cena za dodanie požadovaného predmetu zákazky,** **(dodanie tovaru pre jednotlivé časti predmetu zákazky samostatne)**, uvedená v ponuke uchádzača, **bude vyjadrená v EUR** s presnosťou na dve desatinné miesta a vložená do systému JOSEPHINE v **tejto štruktúre:**
* **celková cena za časť predmetu zákazky č. 1 Študijný materiál pre literatúru bez DPH,**
* **sadzba a výška DPH v EUR,**
* **celková cena za časť predmetu zákazky č. 1 Študijný materiál pre literatúru v EUR s DPH,**
* **celková cena za časť predmetu zákazky č. 2 Študijný materiál pre matematiku bez DPH,**
* **sadzba a výška DPH v EUR,**
* **celková cena za časť predmetu zákazky č. 2 Študijný materiál pre matematiku v EUR s DPH,**
* **celková cena za časť predmetu zákazky č. 3 Študijný materiál pre cudzojazyčnú literatúru,**
* **sadzba a výška DPH v EUR,**
* **celková cena za časť predmetu zákazky č. 3 Študijný materiál pre cudzojazyčnú literatúru,**
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti.**
	1. Uchádzač **musí** spĺňať podmienku účasti týkajúcu sa **osobného postavenia podľa:**
* **§ 32 ods. 1 písm. e) ZVO,** t. j. uchádzač **je oprávnený dodávať tovar**, zodpovedajúci predmetu zákazky. Verejný obstarávateľ informuje uchádzačov, že doklady, ktoré podľa § 32 ods. 3 ZVO **nevyžaduje** od uchádzačov, z dôvodu použitia údajov z informačných systémov verejnej správy, predkladať, sú: doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky (**§ 32 ods. 2 písm. e) ZVO**). Uvedené platí v prípade uchádzačov so sídlom alebo miestom podnikania v Slovenskej republike.
* **§ 32 ods. 1 písm**. **f) ZVO,** t. j. **čestné vyhlásenie,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte .pdf (príloha č. 4 Výzvy).
	1. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 14.1 tejto Výzvy alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
	2. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
	3. Doklady požadované na preukázanie osobného postavenia (v tomto prípade len vyplnené Čestné vyhlásenie - prílohu č. 4 tejto Výzvy je postačujúce v ponuke predložiť jedenkrát aj v prípade, ak uchádzač predkladá ponuku na jednu časť, viac častí alebo všetky časti predmetu zákazky.
	4. Ustanovenia týkajúce sa preukazovania splnenia podmienok účasti osobného postavenia prostredníctvom zápisu do zoznamu hospodárskych subjektov týmto nie sú dotknuté.

# Obsah ponuky.

* 1. Ponuka musí obsahovať:
* **identifikačné údaje uchádzača:** v ktorom musí byť uvedenéobchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, emailová adresa prostredníctvom ktorej bude môcť verejný obstarávateľ s uchádzačom komunikovať a označenie súťaže,
* **doklady a dokumenty** ktorými uchádzač alebo skupina uchádzačov preukazuje splnenie podmienok účasti **týkajúce sa osobného postavenia** podľa bodu 13 Výzvy,
* **návrh uchádzača na plnenie kritérií,** (cenová ponuka), vložený do systému JOSEPHINE (Príloha č. 2a, Príloha č. 2b a Príloha č. 2c Výzvy) vo formáte .pdf. Predmetný návrh uchádzača na plnenie kritérií bude vypracovaný pre každú časť predmetu zákazky samostatne. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* **špecifikáciu ponúkaného tovaru,** preukazujúcu splnenie požiadaviek verejného obstarávateľa na predmet zákazky (Príloha č. 3a, Príloha č. 3b a Príloha č. 3c Výzvy) doplnenú o špecifikáciu ponúkaného tovaru. Predmetná špecifikácia ponúkaného tovaru bude vypracovaná pre každú časť predmetu zákazky samostatne. Z predmetnej špecifikácie musí vyplývať splnenie minimálnych požadovaných parametrov na predmet zákazky, stanovených v tejto Výzve a v jej prílohách. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* prehľad ekvivalentných materiálov, výrobkov a zariadení, ak je potrebný, spolu s technickými listami k ponúknutým ekvivalentom, prípadne ďalšie dokumenty a doklady a odôvodenia preukazujúce opodstatnenosť a správnosť uchádzačom navrhnutého ekvivalentného výrobku/stroja/zariadenia,

# Lehota na predkladanie a otváranie ponúk.

* 1. Ponuky musia byť doručené **do 11.02.2021 do 10:00:00 hodiny.**

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

* 1. **Otváranie ponúk sa uskutoční elektronicky** prostredníctvom komunikačného systému JOSEPHINE **dňa 11.02.2021 (po uplynutí lehoty na predkladanie ponúk).**

# Doplnenie, zmena a odvolanie ponuky.

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# Náklady na ponuku.

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# Variantné riešenie.

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

# Podmienky zrušenia použitého postupu zadávania zákazky.

* 1. Verejný obstarávateľ môže zrušiť použitý postup zadávania zákazky. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

# Komunikácia.

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo,

 - Google Chrome,

 - Microsoft Edge,

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov alebo výzvy na predloženie ponuky, prípadné doplnenie súťažných podkladov alebo výzvy, vysvetľovanie predložených ponúk, vysvetľovanie predložených dokladov a atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch alebo vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve.

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Vyhodnotenie ponúk.

* 1. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzačov, ktorý sa umiestnili na prvom mieste v poradí, z hľadiska uplatnenia kritéria na vyhodnotenie ponúk pre každú časť predmetu zákazky samostatne.
	2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
	3. V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.
	4. Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

# Kritériá na vyhodnotenie ponúk a pravidlá ich uplatnenia.

* 1. Ponuky sa vyhodnocujú na základe najnižšej ceny. Pod cenou sa rozumie celková cena za príslušnú časť predmetu zákazky v EUR s DPH zaokrúhlená na dve desatinné miesta. Verejný obstarávateľ vyhodnocuje ponuky pre každú časť predmetu zákazky samostatne.
	2. Úspešným uchádzačom môže byť pre každú časť predmetu zákazky iný uchádzač.
	3. Úspešným uchádzačom sa stane prvý uchádzač, ktorý vo svojej ponuke predložili najnižšiu celkovú cenu za samostatnú časť predmetu zákazky v EUR s DPH. Poradie ostatných uchádzačov sa stanoví podľa stanoveného kritéria, t.j. na druhom mieste sa umiestni uchádzač s druhou najnižšou celkovou cenou za samostatnú časť predmetu zákazky, na treťom mieste sa umiestni uchádzač s treťou najnižšou celkovou cenou za samostatnú časť predmetu zákazky atď.
	4. Uchádzač vloží svoju cenovú ponuku, ako celkovú cenu pre tú časť predmetu zákazky, na ktorú predkladá ponuku vo finančnom vyjadrení, do formulára v aplikácií JOSEPHINE. Do konečnej ceny pre každú časť predmetu zákazky samostatne, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené Kúpnou zmluvou.

# Elektronická aukcia.

* 1. Nepoužije sa.

# Prijatie ponuky, súčinnosť a uzavretie kúpnej zmluvy.

* 1. Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov. Predmetné oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácii.
	2. **Úspešný uchádzač** bezodkladne, najneskôr však do 7 pracovných dní odo dňa doručenia oznámenia o prijatí ponuky **doručí 4x podpísanú Kúpnu zmluvu vrátane príloh na adresu** verejného obstarávateľa uvedenú v bode 1 tejto výzvy, t. j. **Banskobystrický samosprávny kraj, Námestie SNP 23, 974 01 Banská Bystrica.**
	3. Z**mluva uzavretá týmto postupom verejného obstarávania nadobudne** platnosť dňom jej podpisu oboma zmluvnými stranami a **účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník** v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov **a následnom schválení postupu zadávania tejto zákazky poskytovateľom nenávratného finančného príspevku.**
	4. Verejný obstarávateľ si vyhradzuje právo zrušiť použitý postup zadávania zákazky, ak cenová ponuka úspešného uchádzača bude vyššia ako predpokladaná hodnota zákazky, resp. vyššia ako predpokladaná hodnota jednotlivých častí predmetu zákazky.

# Subdodávatelia.

* 1. Verejný obstarávateľ umožňuje využitie subdodávateľa/subdodávateľov. **V prípade, ak úspešný uchádzač** (predávajúci) **využije** túto možnosť**, predloží** prostredníctvom komunikačného rozhrania systému JOSEPHINE **zoznam všetkých subdodávateľov** s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zoznam všetkých subdodávateľov **bude zároveň prílohou Kúpnej zmluvy**.
	2. **V prípade ak** úspešný uchádzač (**predávajúci)** nebude plniť predmet zákazky prostredníctvom subdodávateľov, **vyplní** Prílohu č. 5 VýzvyČestné vyhlásenie o nevyužití subdodávateľov pre všetky časti predmetu zákazky, ktorá **bude zároveň prílohou Kúpnej zmluvy.**

# Záverečné ustanovenia.

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

# Prílohy.

Príloha č. 1a Výzvy Návrh kúpnej zmluvy pre časť predmetu zákazky č. 1 Študijný materiál pre literatúru

Príloha č. 1b Výzvy Návrh kúpnej zmluvy pre časť predmetu zákazky č. 2 Študijný materiál pre matematiku

Príloha č. 1c Výzvy Návrh kúpnej zmluvy pre časť predmetu zákazky č. 3 Študijný materiál pre cudzojazyčnú literatúru

Príloha č. 2a Výzvy Návrh uchádzača na plnenie kritérií pre časť predmetu zákazky č. 1 Študijný materiál pre literatúru

Príloha č. 2b Výzvy Návrh uchádzača na plnenie kritérií pre časť predmetu zákazky č. 2 Študijný materiál pre matematiku

Príloha č. 2c Výzvy Návrh uchádzača na plnenie kritérií pre časť predmetu zákazky č. 3 Študijný materiál pre cudzojazyčnú literatúru

Príloha č. 3a Výzvy Špecifikácia ponúkaného tovaru pre časť predmetu zákazky č. 1 Študijný materiál pre literatúru

Príloha č. 3b Výzvy Špecifikácia ponúkaného tovaru pre časť predmetu zákazky č. 2 Študijný materiál pre matematiku

Príloha č. 3c Výzvy Špecifikácia ponúkaného tovaru pre časť predmetu zákazky č. 2 Študijný materiál pre cudzojazyčnú literatúru

Príloha č. 4 Výzvy Čestné vyhlásenie §32 ods. 1 písm. f) pre všetky časti predmetu zákazky

Príloha č. 5 Výzvy Čestné vyhlásenie o nevyužití subdodávateľov pre všetky časti predmetu

zákazky